Skolióza

Skolióza alebo bočitosť je medicínsky výraz pre vychýlenie chrbtice do strán, vo frontálnej rovine. Skoliózu možno rozdeliť podľa viacerých kritérií:

 skolióza prechodná – vzniká dočasne pri jednostrannej záťaži, napríklad pri nosení tašky v jednej ruke.
 skolióza trvalá
 fyziologická – mierne, väčšinou pravostranné vybočenie hrudnej časti chrbtice v oblasti Th3-5, nie je považované za chorobu. Príčina fyziologickej skoliózy nie je celkom jasná, najpravdepodobnejšie je spôsobená miernou prirodzenou asymetriou kostry.
 patologická – okrem vybočenia je pravidelne prítomná i rotácia stavcov

Klasifikácia 
 M41: Skolióza
 M41.0: Infantilná idiopatická skolióza
 M41.1: Juvenilná idiopatická skolióza
 M41.2: Iná idiopatická skolióza
 M41.3: Torakálna skolióza
 M41.4: Neuromuskulárna skolióza
 M41.5: Iná sekundárna skolióza
 M41.8: Iné formy skoliózy
 M41.9: Bližšie neurčená skolióza

Fyzikálne vyšetrenie 
Jednoduché orientačné vyšetrenie – vyšetrovaného, obnaženého od pol pása hore, vyzveme, aby postupne pomaly vykonal anteflexiu (predklon) trupu. Vyšetrujúci stojí pred vyšetrovaným a sleduje či chrbtica, rebrá a paravertebrálne svaly na jednej strane nevystupujú vyšie nad horizontálu ako na druhej.

Ortopédia
Choroby
Fyziológia
M41 Skolióza